 ร้านข้าวต้มปลาขั้นเทพริมถนนฝั่งตรงข้าม the scene - town in town ดำเนินการขายโดยเจ๊ตุ้ม เจ้าของร้านคนสวย รวยอารมณ์ขัน

 ร้านนี้ขายแต่ปลาเก๋าไซส์ใหญ่  ไม่มีปลากระพง เพราะกลัวคนสับสนกับปลาเนื้อไก่หรือปลาปักเป้า ที่เอามาหลอกขายกันตามข่าว

 นอกจากปลาเก๋าเนื้อแน่น กุ้งทะเลตัวโต หมึกสดๆ ไข่ปลา(ตามฤดู) ซี่โครงหมู กระเพาะหมู บะเต็ง(หมูหวาน) ยังมีกระเพาะปลาของโปรดผมด้วย กระเพาะปลาที่ว่านี้คือกระเพาะของปลาจริงๆ ไม่ใช่ถุงลมที่ปลาทะเลใช้ลอยตัวแบบที่ใส่ในกระเพาะปลาน้ำแดง อันนี้รสสัมผัสเหนียวหนึบ เอามาใส่ข้าวต้ม ยำ หรือต้มยำก็อร่อย 

 ถ้าใครชอบรสจัดต้องต้มยำ น้ำข้นหรือน้ำใสสั่งได้ตามชอบ จัดจ้านแน่นอน น้ำจิ้มพริกเต้าเจี้ยวนี่ก็ทีเด็ดครับ

 เมนูไม้ตายที่ผมสั่งประจำคือ "ข้าวต้มแห้งปลาบะเต็ง" กับ "เกาเหลาหัวปลาเอาแต่วุ้นๆ" + ไข่ + กระเพาะ 

 ใครชอบกินอะไร รสไหนบอกเลยครับ เจ๊จัดให้!!!